Bahreini nemzetközi repülőtér

A Bahreini nemzetközi repülőtér (IATA: BAH, ICAO: OBBI) (arabul: مطار البحرين الدولي) Bahrein északkeleti csücskében, az Al Muharraq nevű szigeten helyezkedik el, kb. 7 km-re a főváros, Manáma központjától. A Gulf Air és a Bahrain Air elsődleges közlekedési csomópontja. 2006-ban egy 300 milliós (USD) bővítés és fejlesztés kezdődött, ennek végén többemeletes autóparkoló és üzletközpont épül meg a fő terminál mellett. A bővítés magában foglalja a fő kifutó felújítását, új kerítést, csúcstechnikás biztonsági berendezéseket és egy új repülőgép-parkolót. A repülőtérnek ötcsillagos besorolása van a Skytrax értékelő rendszerében, huszonkét másik repülőtérrel együtt. Története Az első menetrend szerinti, kereskedelmi repülőgép 1932-ben érkezett meg a repülőtérre egy London–Delhi között közlekedő Handley Page H.P.42 repülőgép képében (beceneve Hannibal volt). A gépen 24 utas volt, az út Londonból több napig tartott a mintegy 160 km/órás sebesség mellett. Ez a menetrend szerinti szolgáltatás tette a repülőteret a Perzsa-öböl első nemzetközi repülőterévé. A második világháború alatt a repülőteret az USA Légiereje a Central African Wing repülésirányító-központjának 13-as állomásaként használta. A repülőtér közbenső megállóként szolgált Irán, illetve az Ábádáni repülőtér felé, a Sardzsai nemzetközi repülőtér vagy Omán irányába a Karacsi–Kairó útvonalon. A második világháború végétől Bahrein függetlenné válásáig (1971 decemberéig) az angol királyi légierő (Royal Air Force) használta, mint katonai repülőteret, ami ekkor RAF Muharraq néven volt ismert. Az akkori létesítmények többségét a függetlenné vált állam Gulf Air légitársasága kapta meg, kisebb részt maradt a US Navy-nél (USA Haditengerészet), mint légitámogató egység (angol rövidítéssel: ASU). Fontosabb dátumok 1936: Egy Handley Page H.P.42 repülőgép kétszer egy héten közlekedik London és India között Bahrein érintésével. 1937: Hatalmas hidroplánok rendszeres kiszolgálása a mai Mina Salman-i hajósklub helyén. Az 1950-es évektől a BOAC heti több járatot közlekedtetett Bahreinen keresztül. Ezek között volt heti járat Karacsiba, Szingapúrba, Hongkongba és heti háromszor Sydney-be. 1950 nemcsak fontos mérföldkő a Muharraq-i repülőtér életében, hanem fontos lépés Bahrein kereskedelmi repülésének történetében is. Ebben az évben alakult meg egy új légitársaság, a Gulf Aviation Company (a Gulf Air elődje). A társaságnak kezdetben mindössze egyetlen, használt Anson Mark II gépe volt (ami korábban Az-Zahranba menő utakon szolgált). Két éven belül azonban a flotta négy de Havilland és Douglas DC–3 gépre bővült. Abban az időben ez a repülőtér volt a Perzsa-öböl térségében a legmodernebb és legfejlettebb jó kifutóval, irányító toronnyal, világítással, kommunikációs eszközökkel és éttermekkel felszerelve. A repülőtér vonzóvá vált az olyan légitársaságoknak, mint: Middle East Airlines, Air India, Air Ceylon és az Iran Air. Legtöbbjük DC–3 Dakota gépeket használt. 1961 december: új utasterminál nyílik. 1970-71: a RAF Muharraq visszaminősítése, majd bezárása. 1971 december: új létesítmények megnyitása, köztük egy olyan gépbeálló, ami egyszerre négy Boeing 747 fogadására alkalmas. 1976: az első rendszeres szuperszonikus repülés a British Airways Concorde gépével London–Bahrein között. 1980–1990 között nagyobb átalakítások a külső megjelenésen. Az összes nagyobb légitársaság indít ide járatokat. 1994: egy új 100 milliós (USD) terminál létesül. Forgalom Az utasforgalom az elmúlt években az alábbi módon változott: Légitársaságok és úticélok 2025-ben a Bahreini nemzetközi repülőtérről az alábbi járatok indulnak (Utoljára frissítve: 2025-04-23): Személy Cargo Jegyzetek Források World Aero Data Fordítás Ez a szócikk részben vagy egészben a Bahrain International Airport című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos weboldal (angolul)